SÕPRUS esitleb: 'Kirsitubakas' ja 'Sils Maria pilved' - Uudised - Piletilevi.ee
SÕPRUS esitleb: 'Kirsitubakas' ja 'Sils Maria pilved'
T 21.10.2014
Ekraanil jätkab uus eesti film "Kirsitubakas" - nooruslik suhtedraama esimesest armumisest. Kui tunded süttivad mitukümmend aastat vanema mehe vastu, on otsuste langetamine nii psühholoogiliselt kui sotsiaalsete normide tõttu palju keerulisem. Keelatud armastuses on nagu sõjas - häid valikuid polegi. "Kirsitubakas" on Katrin ja Andres Maimiku esimene ühistööna valminud film.
"Sils Maria pilved" toob ekraanile armastatud näitlejannad Juliette Binoche’i ja Kristen Stewarti. Linateos pakub vaatajale elutruu kõrvalpilgu staaride privaatsele elule. Rahvusvahelise karjääri tipus olev Maria Enders (Juliette Binoche) seisab ootamatult silmitsi valusa meeldetuletusega nooruse kaduvusest ning peab hakkama saama faktiga, et uus põlvkond võtab tema positsiooni varem või hiljem üle. Vitaalset ja tundelist näitlejatari kehastava Juliette Binoche’i („Inglise patsient”) ja tema truud personaalset assistenti kehastava Kirsten Stewarti („Videvik”) äärmiselt loomulik ja paeluv mäng rõhutab õhkõrna ja hägust piiri tegeliku elu ja rollide vahel. Tulemuseks on teravalt dramaatiline ning kõrvetavalt satiiriliselt Hollywoodi ja “kuulsuse kultusele” osundav draama, mis tuletab meile meelde, kui lühike ja habras on elu. Tõeliselt intelligentne meelelahutus kõikidele filmi- ja teatrisõpradele, kes on eales juurelnud näitleja elukutse telgitaguste üle.